Taxi a Gibraltar

Taxi a Gibraltar (títol orichinal en castellano, en aragonés Taxi a Chibraltar, estrenada en Aragón con o suyo títol orichinal) ye una cinta de cine espanyol de cine de comedia estrenada l'anyo 2019, dirichida por Alejo Flah seguntes un guión orichinal d'él mesmo y de Fernando Navarro, con una banda sonora orichinal d'Andrés Calamaro, una dirección de fotografía de Griselda Jordana, una producción cinematografica de Leandro Borrell, Ricardo Marco Budé y Ignacio Salazar-Simpson ta la productora cinematografica Atresmedia Cine y que conra con un elenco d'o cual en fan parte Dani Rovira, Joaquín Furriel, Ingrid García-Jonsson, María Hervás, José Manuel Poga, José Troncoso y Mona Martínez, entre d'atros actors.

Diego ye un archentino recient liberau d'a garchola, a on i heba conoixiu a un chibraltarenyo qui li ha explicau que mientres a Segunda Guerra Mundial os britanicos heban tresladau enta Chibraltar una gran cantidat d'oro en previsión de que lo Tercer Reich invadise la isla de Gran Bretanya y lo Gubierno d'o Reino Uniu se refuchiase en ixe lugar, que posteriorment se perdió lo plano d'a ubicación d'ixe tresoro en as muitismas galerías que foradan o penyón, y que él conoix a ubicación de l'oro. En haber estau asasinau en a garchola, Diego decide marchar enta Chibraltar, pero lo problema ye que no tiene diners ta lo viache. Casualment puya en un taxi conduciu por León; iste ye de temperamento rabino, pero mas que mas por os suyos problemas economicos, poque debe a lo banco una gran cantidat de diners por a suya hipoteca y no puet pagar. Diego contracta a León ta viachar dica Chibraltar y iste accepta, en amesnistar os 2.500 euros que cobrara por o viache (encara que no sabe que lo suyo client no poseye ni un euro). Cuan conoix a insolvencia de Diego, decide tornar, pero tienen un accident de trafico y lo taxi queda inservible. En a benzinera a on se troban, conoixen a Sandra, una mesacha d'un lugarón que ye fuyindo d'a suya voda con un hombre a qui no ama, y que accepta levar a Diego enta Chibraltar y remolcar o taxi con éls ta que lo reparen en plegar. O primer problema ye que apareixe lo novio d'a mesacha y León y Diego consiguen fuyir en o taxi, que casalment ha podiu enchegar. Cuan plegan en a muga de Chibraltar, no tienen pasaporte (y Diego mesmo ni ropa, que li ha robau o novio de Sandra) y optan por trescruzar a muga con l'auto a toda velocidat. Cuan paran o taxi, descubren que Sandra ha viachau con éls en o maletero, y toz tres deciden buscar l'oro por os túnels a la vegada que son perseguius por a policía chibraltarenya.

A cinta s'ambienta en a suya epoca actual (2019) en Madrit y Chibraltar y las suyas escenas se filmoron en Las Palmas de Gran Canaria (provincia de Las Palmas, Canarias), Madrit (Comunidat de Madrit), La Línea de la Concepción (provincia de Cádiz (Andalucía), Guadalachara (provincia de Guadalachara, Castiella-La Mancha) y Chibraltar. Localizacions de Taxi a Gibraltar en Internet Movie Database).

 Elenco Taxi a Gibraltar en Internet Movie Database. 
 Actor  Papel  Notas    '''' 

 Se veiga tamién 
 Cine en 2019.
 Cintas de 2019.

 Referencias 

 Vinclos externos 
  Taxi a Gibraltar en Internet Movie Database.
  Taxi a Gibraltar en FilmAffinity.

Categoría:Cintas ambientadas en Chibraltar
Categoría:Cintas ambientadas en Madrit
Categoría:Cintas ambientadas en 2019
Categoría:Cintas con banda sonora orichinal d'Andrés Calamaro
Categoría:Cintas con dirección de fotografía de Griselda Jordana
Categoría:Cintas con guión d'Alejo Flah
Categoría:Cintas con guión de Fernando Navarro
Categoría:Cintas con montache d'Antonio Frutos Pérez
Categoría:Cintas con montache de Javier Frutos
Categoría:Cintas de cine de comedia
Categoría:Cintas d'Espanya
Categoría:Cintas dirichidas por Alejo Flah
Categoría:Cintas en anglés
Categoría:Cintas en castellano
Categoría:Cintas interpretadas por Dani Rovira
Categoría:Cintas interpretadas por Ingrid García-Jonsson
Categoría:Cintas interpretadas por Joaquín Furriel
Categoría:Cintas interpretadas por José Troncoso
Categoría:Cintas interpretadas por José Manuel Poga
Categoría:Cintas interpretadas por María Hervás
Categoría:Cintas interpretadas por Mona Martínez
Categoría:Cintas producidas por Ignacio Salazar-Simpson
Categoría:Cintas producidas por Leandro Borrell
Categoría:Cintas producidas por Ricardo Marco Budé
Categoría:Cintas rodadas en Chibraltar
Categoría:Cintas rodadas en Guadalachara
Categoría:Cintas rodadas en La Línea de la Concepción
Categoría:Cintas rodadas en Las Palmas de Gran Canaria
Categoría:Cintas rodadas en Madrit